गौरतलब है कि गुरुवार को सारा के पिता यानी अभिनेता सैफ़ अली ख़ान का जन्मदिन भी था। पिता और पूरे परिवार के साथ सारा ने उनका बर्थडे भी सेलिब्रेट किया। लेकिन, अपने फिटनेस को लेकर वो कितनी समर्पित हैं इसका अंदाज़ा आप इस बात से भी लगा सकते हैं कि वो बर्थडे पार्टी से फ्री होने के बाद इस दिन भी जिम पहुंची और वहां जिम में नियमित वर्कआउट किया। ज़ाहिर है सारा अली ख़ान लगातार खुद को निखार रही हैं और अपने फिटनेस से लेकर डांस सीखने जैसी बुनियादी बातों को लेकर बेहद सजग रहती हैं और पूरे जतन से अपने ऊपर काम कर रही हैं। वाकई एक अभिनेत्री के लिए कामयाबी की राहें आसान नहीं और सारा इस मंत्र को बखूबी जानती हैं!